এইবারে দ্রোণের মোকাবেলায় আসলেন স্বয়ং মহারাজ যুধিষ্ঠির। ঠিক কী কারনে তিনি দ্রোণের সাথে লড়াইতে মাতলেন বোঝা গেলো না। যুধিষ্ঠিরকে বন্দী করবার দ্রোণের অভিষন্দী সকলেরই জানা ছিলো। ঐ কারনেই সাত্যকিও যুধিষ্ঠিরের পাশ ছাড়তে চান নি। যাই হোক, প্রথমে কিছুক্ষন যুধিষ্ঠির ভালোই যুঝলেন। তীরের বদলে তীর,গদার বদলে গদা। কিন্তু অল্প পরেই একেবারে পর্য্যুদস্ত হয়ে পরলেন যুধিষ্ঠির। দ্রোণের শরজালে তার রথ একেবারে আচ্ছন্ন হয়ে পরলো। তাকে আর দেখাই যাচ্ছিলও না। বড়ো রথের মধ্যে গোপন প্রকোষ্ঠও থাকতো। বোধহয় যুধিষ্ঠির সেখানেই লুকিয়ে ছিলেন। কিন্তু পান্ডব সেনারা মহা হট্টগোল শুরু করে দিলেন - আমাদের মহারাজা নিশ্চয়ই নিহত হয়েছেন।দ্রোণ এইবারে যুধিষ্ঠিরের সারথি আর রথকে বিনষ্ট করে দিলে যুধিষ্ঠির অস্ত্র ত্যাগ করে কুরুক্ষেত্রের মাটীতে দুই হাত তুলে দাঁড়িয়ে রইলেন। অর্থাৎ আমি নিরস্ত্র তাই অবধ্য। তাকে বন্দী করবার জন্য ছুটে এলেন দ্রোণ। পান্ডব সৈন্যরা হাহাকার শুরু করে দিলেন - আমাদের মহারাজকে বন্দী করা হবে। ভাগ্য ভালো,সেই শুনে সহদেব দ্রুতগামী রথে এসে যুধিষ্ঠিরকে নিয়ে পালিয়ে গেলেন।